  Анжелика Тихонова корреспондент Можгаын удмурт кылэз дышетыны, азинтыны но утьыны луонлыкъёс кылдытон понна удмурт класс усьтыны элькун коньдэтысь 2 миллион 300 сюрс манет но кар коньдэтысь 300 сюрс манет висъялозы. Со сярысь муниципал кылдытэтлэн тӧроез Михаил Трофимов «ВКонтакте» мерлыко вотэсысь бамаз ивортӥз. Классэз 2021-тӥ арын 1-тӥ куарусёнэ Можгаысь 1 номеро школаын усьтозы Удмурт кылэз дышетонэз тодметэз сямен но ватсаса тодон-валан сётон чотын радъяны, со понна Можгаысь дышетӥсьёсты дасянъя Т. К. Борисов нимо колледжысь студентъёсты практикае ӧтчаны чакламын Михаил Трофимов, Можга карлэн тӧроезКласс усьтӥськемлы луыса удмурт кылэз дышетӥсьёслы нимысьтыз дышетон программаос, удмурт кылэз но литератураез дышетон методикая материалъёс кылдытэмын луозы, дышетӥсьёслэсь тодон-валанъёссэс пӧртэм курсъёс пыр будэтозы.  Тодэ вайытом, 2020-тӥ арын Можгаын но Глазкарын удмурт кылэз дышетонъя тямыс классъёс усьтӥзы.  Тегъёс: Дышетон Можга Удмуртия школаос удмурткыл коньдон  